חמד, יעזוב את הליגה האנגלית? (getty) | צילום: ספורט 5

האם תומר חמד בדרך חזרה לליגה הספרדית? בתקשורת האנגלית דיווחו היום (שני) כי החלוץ הישראלי, שלא שותף במשחק של קבוצתו ברייטון מאז ינואר, הוזכר כמועמד להיקלט באייבר. חמד רשם 16 הופעות בלבד העונה, בהם כבש שני שערים.

בהינתן והחלוץ יעבור לשורות אייבר, שסיימה את העונה בצורה מרשימה במקום התשיעי בלה ליגה, הוא יחזור לשחק בספרד אחרי שלוש עונות באנגליה. חמד הספיק לשחק במאיורקה ואלמריה, לפני שעבר לברייטון איתה עלה לפרמייר ליג בסיום העונה שעברה.

הישראלי כבר הצהיר בראיון לערוץ הספורט כי חזרה לישראל אינה עומדת על הפרק. אם יחזור לשחק בארץ, זה יהיה רק למכבי חיפה: "לא רוצה לחזור לישראל. אני תמיד עונה בנימוס שכרגע זה לא הכיוון שלי. אשב בקיץ עם הקבוצה והמשפחה ונראה מה הכי נכון בשבילי ובשבילם".